PRIMĂRIA MUNICIPIULUI TIMIŞOARA                                     

DIRECŢIA CLĂDIRI, TERENURI ŞI DOTĂRI DIVERSE         


Aprobat
Birou Garaje, Cimitire, Coşerit şi Spaţii Utilitare    


          

 PRIMAR
Nr. ______________________________                                      

        Nicolae Robu
R E F E R A T
privind reglementarea situaţiei terenurilor ocupate cu garaje autorizate pe 
raza Municipiului Timisoara

Prin HCL nr. 377/27.10.2009 s-a reglementat situaţia terenurilor ocupate cu garaje pe raza Municipiului Timisoara şi a fost aprobat contractul cadru de concesiune a terenurilor aflate în domeniul public sau privat al Municipiului Timisoara ori in proprietatea Statului Român, pe care sunt edificate garaje construite de către persoane fizice.

Pe terenurile din domeniu public sau privat al Municipiului Timisoara, există in evidenta Biroului Garaje, Cimitire, Coşerit şi Spaţii Utilitare    un numar de 5153 de garaje, din care:

-  2605 de garaje construite de către persoane fizice/juridice care au contracte de concesiune pentru terenul de sub construcţie, contracte de concesiune aflate în derulare;

- 1102 de garaje construite de către persoane fizice/juridice care au contracte de concesiune pentru terenul de sub construcţie, contracte de concesiune aflate în procedură de reînnoire;

- 1446 de garaje construite de către persoane fizice care  nu au contracte de concesiune pentru terenul de sub construcţie, dar care achită chirie care este stabilită la nivelul taxei de concesiune în baza unei fise de calcul pentru chiria terenului ocupat de garaj si care se afla pe teren   deoarece terenul este revendicat in baza Legii 1/2000, Legii 247/2005, Legii 8/1991 si a Legii 10/2001, dosare de revendicare nesoluţionate până in prezent.

Prin Hotărârea de Consiliu Local nr.257/14.05.2013 s-a modificat taxa de concesiune, fiind stabilită la nivel de 26.10 lei/mp./an, indexată anual cu rata inflaţiei.


Conform clauzelor contractuale înscrise în contracte, perioada pentru care s-au incheiat acestea era de 5 ani, cu posibilitatea de prelungire la cererea concesionarului.

Având in vedere ca aceste contracte incheiate pentru terenul aferent garajelor autorizate au inceput să expire, se impune încheierea unor noi contracte pentru terenurile aflate in domeniul public si privat al Municipiului Timisoara, pe care sunt edificate garaje,  facând exceptie terenurile revendicate care au rămas indisponibilizate până la soluţionarea notificărilor  şi a contestaţiilor împotriva dispoziţiilor prin care s-au solutionat acestea.
Precizăm că în prezent, în evidenţa Biroului Garaje, Cimitire, Coşerit şi Spaţii Utilitare, sunt inregistrate foarte multe  contracte de concesiune teren pentru garaje, al caror termen a expirat neputând fi prelungite intrucât există cereri de revendicare in baza legii nr.10/2001, Legii nr.1/2001, Legii nr.501/2002 si Legii nr.247/2005, dosare care in prezent sunt nesoluţionate.

Prin HCL nr.500/2008,  a fost aprobată încheierea de fişe de calcul pe o perioada de un an pentru persoanele fizice si juridice, care au deţinut contracte de concesiune pentru amplasare garaje si care nu au beneficiat de noi contracte datorita notificarilor depuse de terti in baza Legii nr.10/2001, Legii nr.501/2002, Legii nr.1/2001 si Legii nr.247/2005, nesolutionate până în prezent.
Ca urmare a faptului că au fost demarate proiecte şi lucrări edilitare în anumite zone din oraş, fiind declarat interesul public local, iar în acele zone sunt amplasate garaje care îngreunează dezvoltarea noilor obiective şi a lucrărilor care se desfăşoară, se impune modificarea contractelor de concesiune şi întocmirea unor acte adiţionale care să cuprindă clauze de reziliere atunci cînd interesul local o impune.
Ca urmare a celor arătate mai sus:

PROPUNEM:
Aprobarea încheierii de noi contracte de  închiriere pentru terenurile ocupate cu garaje autorizate pe raza Municipiului Timisoara, pe o perioada de 3 (trei) ani, cu titularii a caror contracte au expirat. 

Aprobarea  modelului de contract de îmchiriere conform Anexei la prezentul referat.

Incheierea de noi contracte nu se va realiza in situatiile in care terenul a fost revendicat de fostii proprietari sau mostenitorii acestora.


In cazul vânzării sau transferului proprietăţii asupra unui garaj, cumparatorul/moştenitorul/noul proprietar are obligatia ca in termen de 30 de zile de la data dobândirii, sa depună actele necesare pentru încheierea unui contract nou de închiriere pentru terenul aferent garajului cumpărat. Aceeastă procedură şi termene se vor aplica şi pentru fişele de calcul care se încheie pentru terenurile aferente garajelor. 
Direcţia Fiscală a Municipiului Timişoara va notifica Direcţiei Clădiri Terenuri şi Dotări Diverse garajele aflate în această situaţie, în vederea întocmirii de noi contracte ca urmare a modificării părţilor contractante.

Încheierea noilor contracte se va face la expirarea termenului contractului de concesiune, urmând ca în etape să se încheie noi contracte de închiriere pentru toate terenurile proprietatea statului sau a unităţii administrative teritoriale din Municipiul Timişoara pe care sunt edificate garaje. 

In situatia in care exista autorizatie de constructie dar nu a fost incheiat niciun contract de concesiune asupra terenului iar pentru teren exista depusa notificare de terţi, se vor incheia fişe de calcul in conformitate cu prevederile legale in vigoare.

Plata chiriei se efectueaza in doua rate anuale in contul Municipiului Timişoara deschis la Trezoreria Municipiului Timisoara pe numele locatorului sau prin casieria Directiei Fiscale a Municipiului Timisoara. Termenul scadent pentru plata primei rate a chiriei este 31 martie aferent lunilor ianuarie-iunie, respectiv 30 septembrie, aferent lunilor iulie-decembrie. In situatia in care contractul urmeaza a se executa dupa data primei scadente, adica 31 martie, sau cu cel mult 30 de zile inainte de implinirea acestuia, termenul de plata scadent al primei rate este 30 septembrie a aceluiasi an. In situatia in care contractul urmeaza a se executa dupa date celei de a doua scadente, adica 30 septembrie, sau cu cel mult 30 de zile inainte de implinirea acestuia, termenul de plata scadent al primei rate este 15 decembrie a aceluiasi an.  Plata chiriei se va efectua în baza unei facturi emisa de catre locator.

